תקנות שיפוץ בתים ואחזקתם

{{ח:התחלה}}
{{ח:כותרת|תקנות שיפוץ בתים ואחזקתם, התשמ״א–1981}}

{{ח:פתיח-התחלה}}
{{ח:תיבה|ק״ת תשמ״א, 942|תקנות שיפוץ בתים ואחזקתם|https://olaw.org.il/takanot/takanot-4230.pdf}}.
{{ח:סוגר}}
{{ח:מפריד}}

{{ח:מבוא}}
בתוקף סמכותי לפי {{ח:חיצוני|חוק שיפוץ בתים ואחזקתם#סעיף 3|סעיפים 3(ב)}} {{ח:חיצוני|חוק שיפוץ בתים ואחזקתם#סעיף 12|ו־12}} {{ח:חיצוני|חוק שיפוץ בתים ואחזקתם|לחוק שיפוץ בתים ואחזקתם, התש״ם–1980}}, אני מתקין תקנות אלה:
{{ח:סוגר}}
{{ח:מפריד}}

{{ח:סעיף|1|נוסח הודעת שיפוץ}}
{{ח:תת|(א)}} הודעת שיפוץ תהיה {{ח:פנימי|תוספת|בטופס שבתוספת לתקנות אלה}}.
{{ח:תת|(ב)}} המנהל ימלא את הפרטים שבמודעת השיפוץ.

{{ח:סעיף|2|מסמכים המצורפים להודעת השיפוץ}}
{{ח:תת|(א)}} המנהל יצרף להודעת השיפוץ מסמכים אלה:
{{ח:תת|(1)}} רשימת כמויות ומחירים.
{{ח:תת|(2)}} מפרט טכני.

{{ח:סעיף|3|עבודות השיפוץ}}
{{ח:ת}} המנהל יציין ברשימת הכמויות והמחירים את עבודות השיפוץ שיש לבצען.

{{ח:סעיף|4|השגה}}
{{ח:תת|(א)}} מי שאליו מכוונת הודעת השיפוץ רשאי תוך 15 יום ממועד מסירתה, להשיג על התקופה שבה יש לבצע את עבודות השיפוץ וכן על האמור במפרט הטכני.
{{ח:תת|(ב)}} ההשגה תהיה בכתב ותימסר למנהל.
{{ח:תת|(ג)}} המנהל יודיע החלטתו על ההשגה תוך חודש ימים מתאריך מסירתה.

{{ח:סעיף|5|עלות השיפוץ}}
{{ח:תת|(א)}} בעל בית, ובמושכר מוגן – בעל בית ודייר, יודיעו למנהל תוך חודש ימים ממסירת הודעת השיפוץ או מיום מסירת החלטת המנהל על ההשגה, לפי הענין, את אומדן עלות השיפוץ.
{{ח:תת|(ב)}} לאחר קבלת האומדן כאמור בתקנת משנה (א), או לאחר חודש מתום המועד שהיה צריך להתקבל האומדן כאמור, יודיע המנהל לבעל הבית, ובמושכר מוגן לבעל בית ולדייר, את עלות השיפוץ המאושרת על ידו.

{{ח:סעיף|6|הסכם ביצוע}}
{{ח:תת|(א)}} בעל בית יתקשר בהסכם בכתב עם קבלן לביצוע עבודות השיפוץ (להלן – הסכם הביצוע) תוך 30 יום מיום קביעת עלות השיפוץ וימציא למנהל העתק מבויל כדין של ההסכם.
{{ח:תת|(ב)}} בעל הבית רשאי לבקש מאת המנהל להמציא לו רשימת קבלנים לביצוע עבודות השיפוץ.
{{ח:תת|(ג)}} רשימת הכמויות והמפרט הטכני יהוו חלק בלתי נפרד מהסכם הביצוע.

{{ח:סעיף|7|פרטי הסכם הביצוע}}
{{ח:ת}} בהסכם הביצוע ייכללו בין השאר –
{{ח:תת|(1)}} התחייבות לבצע את העבודות לשביעות רצונו של בעל הבית;
{{ח:תת|(2)}} התחייבות לנקוט בכל האמצעים הדרושים לשמירת נוחותו של הציבור ושמירת הבית שבו מבוצעות עבודות השיפוץ.
{{ח:תת|(3)}} התחייבות לפצות את בעל הבית על נזקים לבית וכן התחייבות לתקן את הנזק על חשבונו תוך 30 ימים;
{{ח:תת|(4)}} אחריות לבדק לתקופה של שנה לפחות ותיקון ליקויים לתקופת הבדק;
{{ח:תת|(5)}} התחייבות לשאת באחריות על נזקים לבעל הבית, לכל צד ג׳ ולבית;
{{ח:תת|(6)}} התחייבות להמציא לבעל הבית ערבות להנחת דעתו של המנהל בגובה של 10% מעלות השיפוץ;
{{ח:תת|(7)}} התחייבות להשתמש בחמרים תקינים בהתאם למפרט הטכני.

{{ח:סעיף|8|מפקחים ממונים בידי בעל הבית}}
{{ח:תת|(א)}} המנהל רשאי לדרוש בהודעת השיפוץ מבעל בית להתקשר בהסכם עם מפקח בעל כישורים מתאימים אשר יפקח על עבודות השיפוץ.
{{ח:תת|(ב)}} בעל הבית יכלול בהסכם כאמור בתקנת משנה (א) הוראה לפיה ידווח המפקח על ליקוי או סטיה מהאמור בהודעת השיפוץ ובהסכם הביצוע.

{{ח:סעיף|9|פקחים הממונים על־ידי המנהל}}
{{ח:תת|(א)}} פקח שנתמנה בידי המנהל לפי {{ח:חיצוני|חוק שיפוץ בתים ואחזקתם#סעיף 5|סעיף 5 {{ח:הערה|לחוק}}}} רשאי להיכנס לכל מקום באזור שיפוץ בשעות סבירות, על פי הודעה שתימסר לפחות 48 שעות מראש.
{{ח:תת|(ב)}} פקח ישא עמו בעת ביצוע תפקידו תעודה ויציג תעודה זו על פי בקשת בעל הבית, ובמושכר מוגן – גם על פי בקשת הדייר.

{{ח:סעיף|10|אצילת סמכויות}}
{{ח:ת}} המנהל רשאי לאצול מסמכויותיו בהוראה בכתב, למעט סמכויותיו לפי {{ח:חיצוני|חוק שיפוץ בתים ואחזקתם#סעיף 4|סעיף 4(א) לחוק}} ולמעט סמכותו להחליט בהשגות.

{{ח:סעיף|11|תשלום חלקה של הממשלה}}
{{ח:תת|(א)}} בכפוף לאמור {{ח:פנימי|סעיף 1|בתקנה 1(ב)}}, תשלום חלקה של הממשלה בעלות השיפוץ, יבוצע באופן, בתנאים ובשיעורים שיקבע המנהל בהודעת השיפוץ.
{{ח:תת|(ב)}} במושכר מוגן ישולם חלקה של הממשלה בעלות השיפוץ בשיעורים אלה:
{{ח:תתת|(1)}} 20% משיעורי השתתפות הממשלה ישולם עם מסירת העתק הסכם ביצוע מבוייל למנהל או למי שהוא הסמיכו לכך וכנגד ערבות בנקאית להנחת דעתו של המנהל;
{{ח:תתת|(2)}} 30% משיעור השתתפות הממשלה ישולם לאחר ביצוע עבודות השיפוץ בשווי מחצית עלות השיפוץ על פי אישור הפקח על ביצוע העבודה;
{{ח:תתת|(3)}} היתרה תשולם לאחר אישור הפקח על השלמת עבודות השיפוץ.

{{ח:סעיף|12|חלוקת הוצאות השיפוץ במושכר מוגן}}
{{ח:ת}} במושכר מוגן ישלם הדייר את חלקו לבעל הבית במועדים אלה:
{{ח:תת|(1)}} 20% מחלקו במועד חתימת הסכם הביצוע;
{{ח:תת|(2)}} 30% מחלקו לאחר ביצוע עבודות השיפוץ בשווי מחצית מעלות השיפוץ; היתרה תשולם לאחר השלמת עבודת השיפוץ.

{{ח:סעיף|13|הארכת מועד}}
{{ח:ת}} המנהל רשאי לפי בקשה בכתב של בעל הבית, להאריך מועדים שנקבעו בתקנות, אם ראה כי יש הצדקה לכך בנסיבות הענין.

{{ח:סעיף|14|תחילה}}
{{ח:ת}} תחילתן של תקנות אלה 30 יום מיום פרסומן.

{{ח:קטע2|תוספת|תוספת}}
{{ח:קטע3||הודעת שיפוץ}}

{{ח:סעיף*}}
{{ח:ת}} {{ח:הערה|(הטופס הושמט).}}

{{ח:חתימות|י״ז באדר ב׳ התשמ״א (23 במרס 1981)}}
* '''דוד לוי'''
שר הבינוי והשיכון
{{ח:סוגר}}
{{ח:סוף}}
[[קטגוריה:בוט חוקים]]